Temeljem članka 17. stavak 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) te članka 28. i 29.  Statuta Općine Pojezerje  („Službeni glasnik Dubrovačko-neretvanske županije“  broj 6/13, 5/18 i 22/21), a na prijedlog načelnika Općine Pojezerje, Općinsko vijeće Općine Pojezerje, na svojoj 8. sjednici održanoj  dana 03.08.2026.  godine donijelo je
ANALIZU STANJA SUSTAVA CIVILNE ZAŠTITE
NA PODRUČJU OPĆINE POJEZERJE U 2025. GODINI
UVOD

       Sustav civilne zaštite je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja. Civilna zaštita je od javnog interesa za Republiku Hrvatsku i za sigurnost Republike Hrvatske.
       Člankom 16. predmetnog Zakona definirano je da su predstavnička tijela jedinica lokalne i područne (regionalne) samouprave dužna organizirati poslove iz svog samoupravnog djelokruga koji se odnose na planiranje, razvoj i učinkovito funkcioniranje te financiranje sustava civilne zaštite.
STANJE SUSTAVA CIVILNE ZAŠTITE
       Sustav civilne zaštite na području Općine Pojezerje organizira se i provodi sukladno:
· Zakonu o zaštiti i spašavanju (Narodne novine broj 174/04, 79/07, 39/09, 127/10), do 01.07.2015. godine na dan stupanja na snagu novog Zakona o sustavu civilne zaštite (Narodne novine broj 82/15, 118/18, 31/20, 20/21 i 114/22)

· Zakonu o vatrogastvu (Narodne novine broj 125/19, 114/22 i 115/23)
· Zakona o zaštiti od požara (Narodne novine broj 92/10 i 114/22)

· Zakona o ublažavanju i uklanjanju posljedica prirodnih nepogoda (Narodne novine broj 16/19)

· Zakona o poljoprivrednom zemljištu (Narodne novine broj 20/18, 115/18, 98/19 i 57/22)

· podzakonskim propisima donesenim na temelju navedenih zakona.

      Temeljem tih zakona i podzakonskih propisa Općina Pojezerje je izradila, donijela i provodi slijedeće akte iz područja zaštite i spašavanja i civilne zaštite u 2025. godini:

1. Procjenu ugroženosti od požara i Plan zaštite od požara Općine Pojezerje (usvojen na sjednici Općinskog vijeća Općine Pojezerje dana 01. travnja 2013. godine a na koji je 30.01.2013. godine dobivena suglasnost-mišljenje Policijske uprave Dubrovačko-neretvanske, Služba upravnih i inspekcijskih poslova)
2. Procjenu ugroženosti stanovništva, materijalnih i kulturnih dobara i okoliša Općine Pojezerje i Plan zaštite i spašavanja i Plan civilne zaštite Općine Pojezerje – usklađenje 1 (usvojeni na sjednici Općinskog vijeća Općine Pojezerje dana 11. lipnja 2015. godine, a na koje je 04.05.2015. godine dobivena suglasnost Državne uprave za zaštitu i spašavanje-Područni ured Dubrovnik)

3. Procjenu rizika od velikih nesreća za Općinu Pojezerje (usvojena na sjednici Općinskog vijeća Općine Pojezerje dana 11.08.2025. godine) i Plan djelovanja civilne zaštite Općine Pojezerje
4. Godišnji provedbeni plan unaprjeđenja zaštite od požara Općine Pojezerje za 2026. godinu

5. Općina Pojezerje je u 2025. godini financirala troškove zaštite i spašavanja i vatrogastva u skladu s proračunom.

OPERATIVNE SNAGE ZAŠTITE I SPAŠAVANJA

1. Stožer civilne zaštite Općine Pojezerje (imenovan dana 30.06.2025. godine od strane načelnika Općine Pojezerje)
2. Postrojba civilne zaštite opće namjene i povjerenici civilne zaštite Općine Pojezerje
3. Pravne osobe od interesa za sustav civilne zaštite Općine Pojezerje 
4. Vatrogastvo

· na području Općine Pojezerje djeluje Dobrovoljno vatrogasno društvo Pojezerje (DVD Pojezerje) koje ima 22 člana
· DVD Pojezerje raspolaže sa jednim vatrogasnim vozilom-autocisterna marke TAM 125 T, model 10 G, s pumpom i crijevima, jednim kamionom-cisternom marke TAM 130, model T11, s pumpom i crijevima, jednim kamionom-cisternom MERCEDES, tip 1213, s pumpom i crijevima, jednim kombi vozilom za vatrogasne potrebe, marke FIAT DUCATO, model M1 1.9 4X4, te sa jednom motornom pilom (marke STIHL) i jednom motornom kosilicom (marke STIHL),  jednom motornom pilom marke HUSQUARNA 359 te jednom crpkom za vodu EMP 305 ENDRESS-SUBARU

· tijekom 2025. godine nabavljena je i nedostajuća oprema (intervencijski kombinezoni, čizme za šumski požar, tlačne cijevi i mlaznice)
· tijekom 2025. godine izvršeno je sezonsko zapošljavanje vatrogasaca za vrijeme trajanja ljetne protupožarne sezone (01.06. -30.09.2025. godine)  
· tijekom 2025. godine DVD Pojezerje imalo je nekoliko manjih protupožarnih intervencija gdje su požari ugašeni na vrijeme, odnosno odmah u začetku

· za potrebe vatrogastva u 2025. godini utrošeno je 36.208,98 eura.

5. Skloništa (na području općine nisu izgrađena skloništa u smislu definicije skloništa kao sredstva za kolektivnu zaštitu koja po svojoj funkcionalnosti, konstrukciji i oblikovanju štiti ljude od pojedinih elementarnih nepogoda i raznovrsnih sredstava napada).
6. Udruge građana od značaja za zaštitu i spašavanje (na području Općine Pojezerje ne djeluju udruge građana od značaja za zaštitu i spašavanje)
7. Službe i pravne osobe koje se zaštitom i spašavanjem bave u okviru vlastite djelatnosti

· Državna uprava za zaštitu i spašavanje, Područni ured Dubrovnik

· Dom zdravlja Metković

· Komunalno d.o.o. Vrgorac

· Gradska čistoća i usluge d.o.o. Vrgorac

· HEP ODS d.o.o., Elektrodalmacija Split – Pogon Metković

· Hrvatske ceste, Ispostava Dubrovnik

· Županijska uprava za ceste Dubrovnik.

ZAKLJUČAK

        Temeljem analize stanja sustava civilne zaštite može se zaključiti slijedeće:
· stanje protupožarne zaštite ocjenjuje se uspješnim u 2025. godini jer nije bilo nijednog većeg požara, koji bi prouzročio materijalnu štetu
· planom razvoja sustava civilne zaštite za 2025. godinu i smjernicama razvoja sustava civilne zaštite za iduće četverogodišnje razdoblje utvrdit će se aktivnosti, pravci djelovanja i financijska sredstva sa ciljem što kvalitetnije organizacije i razvoja civilne zaštite

· potrebno je izvršiti daljnje opremanje te osposobljavanje i uvježbavanje postrojbe civilne zaštite i povjerenika civilne zaštite Općine Pojezerje, te nastaviti opremanje DVD-a Pojezerje, kao nositelja civilne zaštite odnosno zaštite i spašavanja.

